# Guia Xubuntu/Thunderbird
## Mozilla Thunderbird

Thunderbird és el programa de gestió de correu que porta inclòs el Xubuntu, el podreu iniciar amb la icona amb un símbol d'un sobre al requadre inferior o al Menú d'aplicacions - Internet.
Mozilla Thunderbird (anteriorment Minotaur) és un client de correu electrònic de la Fundació Mozilla. El seu objectiu és desenvolupar un Mozilla més lleuger i ràpid mitjançant l'extracció i redisseny del gestor de correu del Mozilla oficial. És multiplataforma, utilitza el llenguatge d'interfície XUL i és programari lliure.
Igual que el seu programa germà, Firefox, el 2011, es va llançar la versió 5 que s'ha inclòs el motor de renderitzat Gecko, el qual implementa estàndards web coincidint les versions de desenvolupament. A més, cada sis setmanes, s'actualitzarà la seva versió adoptat inicialment de Chrome.2
Una eina molt útil és el corrector ortogràfic. Tindreu tants idiomes disponibles com en tingueu instaŀlats al Suport d'idioma. Per iniciar el corrector feu clic a la icona que hi diu Ortografia; a la pestanya llengua podreu triar l'idioma.

## Configuració compte correu

Per configurar un compte de correu haure de complimentar les dades de configuració del vostre correu. Normalment, tots els servidors de correu tenen llocs web on aconseguir aquestes dades. Google també us pot ajudar bastant.
Tot seguit, com a exemple, veurem com configurar un compte de correu Gmail al Thunderbird.
En obrir per primera vegada el Thunderbir, un assistent us demanarà les dades de configuració. Però si no us anat bé, o simplement l'heu omès, podreu complimentar la configuració de la següent manera:
Amb el Thunderbird obert, aneu a Edita - Paràmetres dels comptes. On diu Accions del compte, hi trobareu Afegeix un compte de correu, que us anirà demanat les dades de configuració. Si ja teniu el compte creat, i es tracta de un correu Gmail, verifiqueu les següents dades:
-Paràmetres del Servidor: (aquest pot ser pop o imap)
Podeu escollir pop o imap, ambdós us funcionaran. Llegiu al final d'aquest article una descripció. *1
Nom del servidor = imap.gmail.com; port 993
o bé, pop.gmail.com; port 995
Nom d'usuari = el vostre nom d'usuari
Connexió segura = TLS sobre SSL
Mètode d'autenticació = Contrasenya normal
-Servidor de sortida (SMTP):
Nom del servidor = smtp.gmail.com; port 465
Nom d'usuari = el vostre nom d'usuari
Mètode d'autenticació = Contrasenya normal
Connexió segura = SMTP sobre SSL
* 1 POP3 (Post Office Protocol versió 3) és un protocol que s'utilitza per recollir el correu electrònic. Es tracta d'un protocol força senzill que permet poques interaccions amb el servidor de correu, normalment el correu és recuperat i esborrat del servidor. La majoria dels clients de correu (el programari que utilitzem per enviar i rebre el correu) utilitzen aquest protocol, avui dia.
L'IMAP, Protocol d'accés als missatges d'Internet, de l'anglès Internet Message Access Protocol (antigament Internet Mail Access Protocol) és un protocol informàtic, basat en TCP/IP, que permet als usuaris llegir els seus correus electrònics en el servidor i tan sols descarregar missatges i fitxers adjunts en la màquina local quan sigui necessari. La majoria de clients de correu, a més del pop, també poden utilitzar el protocol IMAP, força més potent.
El seu principal avantatge, és que l'usuari pot veure l'encapçalament dels missatges i descarregar tan sols els que li interessen. Això estalvia temps de descàrrega, especialment si els usuaris normalment esborren o reenvien missatges sense llegir-los. Els telèfons mòbils amb correu acostumen a utilitzar aquest.